62020TO0451(01)_INF
Digriet tal-President tal-Qorti Ġenerali tad‑29 ta’ Ottubru 2020 –Facebook Ireland vs Il‑Kummissjoni
(Kawża T‑451/20 R)
“Proċeduri għal miżuri provviżorji – Kompetizzjoni – Talba għal informazzjoni – Artikolu 18(3) tar-Regolament (KE) Nru 1/2003 – Talba għal miżuri provviżorji – Urġenza – Fumus boni juris – Ibbilanċjar tal-interessi”
1.
Proċeduri għal miżuri provviżorji – Sospensjoni tal-eżekuzzjoni – Miżuri provviżorji – Kundizzjonijiet għall-għoti – Fumus boni juris – Urġenza – Dannu gravi u irreparabbli – Natura kumulattiva – Ibbilanċjar tal-interessi kollha inkwistjoni
(Artikoli 278 u 279 TFUE)
(ara l-punti 23, 24)
2.
Proċeduri għal miżuri provviżorji – Sospensjoni tal-eżekuzzjoni – Kundizzjonijiet għall-għoti – Fumus boni juris – Eżami prima facie tal-motivi invokati insostenn tar-rikors prinċipali – Rikors kontra deċiżjoni tal-Kummissjoni li tordna li jiġi pprovdut ċertu numru ta’ dokumenti – Motivi bbażati fuq il-ksur tal-prinċipju ta’ neċessità u tad-dritt għar-rispett tal-ħajja privata – Motivi li prima facie ma humiex infondati
(Artikoli 278 u 279 TFUE; Karta tad-Drittijiet Fundamentali tal-Unjoni Ewropea, Artikolu 7; Regolament tal-Kunsill Nru 1/2003, Artikolu 18(3))
(ara l-punti 30, 53, 68, 69)
3.
Kompetizzjoni – Proċedura amministrattiva – Talba għal informazzjoni – Indikazzjoni tal-bażijiet legali u tal-għan tat-talba – Rekwiżit ta’ rabta ta’ neċessità bejn l-informazzjoni mitluba u l-ksur imfittex – Marġni ta’ diskrezzjoni tal-Kummissjoni – Stħarriġ ġudizzjarju – Portata
(Artikolu 101 TFUE; Regolament tal-Kunsill Nru 1/2003, Artikolu 18(3))
(ara l-punti 36 sa 52)
4.
Kompetizzjoni – Proċedura amministrattiva – Talba għal informazzjoni – Preġudizzju għall-ħajja privata – Ammissibbiltà – Kundizzjonijiet
(Karta tad-Drittijiet Fundamentali tal-Unjoni Ewropea, Artikolu 7; Regolament tal-Kunsill Nru 1/2003, Artikolu 18(3))
(ara l-punti 54 sa 67)
5.
Proċeduri għal miżuri provviżorji – Sospensjoni tal-eżekuzzjoni – Miżuri provviżorji – Kundizzjonijiet għall-għoti – Dannu gravi u irreparabbli – Oneru tal-prova li jaqa’ fuq il-parti li titlob il-miżura provviżorja – Riskju ta’ preġudizzju għad-drittijiet fundamentali – Natura insuffiċjenti għall-kostituzzjoni ta’ dannu gravi – Evalwazzjoni skont iċ-ċirkustanzi tal-każ – Dannu marbut mal-iżvelar ta’ data personali sensittiva ta’ persuni fiżiċi
(Artikoli 278 u 279 TFUE; Karta tad-Drittijiet Fundamentali tal-Unjoni Ewropea, Artikolu 7; Regoli tal-Proċedura tal-Qorti Ġenerali, Artikolu 156(3))
(ara l-punti 70, 71, 73 sa 75, 82 sa 94, 114)
6.
Proċeduri għal miżuri provviżorji – Sospensjoni tal-eżekuzzjoni – Kundizzjonijiet għall-għoti – Ibbilanċjar tal-interessi kollha inkwistjoni – Sospensjoni tal-eżekuzzjoni ta’ deċiżjoni tal-Kummissjoni li tordna t-trasferiment ta’ dokumenti li jistgħu jinkludu data personali sensittiva – Ibbilanċjar tal-interess pubbliku tal-Kummissjoni li tippreżerva l-effettività tar-regoli tal-kompetizzjoni tal-Unjoni mal-interess li jiġi protett id-dritt għall-ħajja privata ta’ persuni fiżiċi – Stabbiliment ta’ proċedura ad hoc għall-eżami ta’ dokumenti li jistgħu jinkludu data personali sensittiva
(Artikolu 278 TFUE; Karta tad-Drittijiet Fundamentali tal-Unjoni Ewropea, Artikolu 7; Regolament tal-Kunsill Nru 1/2003, Artikolu 18(3))
(ara l-punti 115 sa 120)
Suġġett
Talba bbażata fuq l-Artikoli 278 u 279 TFUE u intiża għas-sospensjoni tal-eżekuzzjoni tad-Deċiżjoni tal-Kummissjoni C(2020) 3011 final tal‑4 ta’ Mejju 2020 dwar proċedura skont l-Artikolu 18(3) u l-Artikolu 24(1)(d) tar-Regolament tal-Kunsill (KE) Nru 1/2003 (Każ AT.40628 – Prattiki ta’ Facebook relatati mad-data).
Dispożittiv
1)
L-eżekuzzjoni tal-Artikolu 1 tad-Deċiżjoni tal-Kummissjoni Ewropea C(2020) 3011 final tal‑4 ta’ Mejju 2020 dwar proċedura skont l-Artikolu 18(3) u l-Artikolu 24(1)(d) tar-Regolament tal-Kunsill (KE) Nru 1/2003 (Każ AT.40628 – Prattiki ta’ Facebook relatati mad-data) sa fejn l-obbligu stabbilit fih jirrigwarda d-dokumenti li ma humiex marbuta mal-attivitajiet kummerċjali ta’ Facebook Ireland Ltd u li jinkludu data personali sensittiva, u sakemm ma tkunx implimentata l-proċedura msemmija fil-punt 2, hija sospiża.
2)
Facebook Ireland għandha tidentifika d-dokumenti li jinkludu d-data msemmija fil-punt 1 u tibgħathom lill-Kummissjoni fuq mezz elettroniku separat. Dawn id-dokumenti mbagħad għandhom jitqiegħdu f’kamra ta’ data virtwali li għandha tkun aċċessibbli għal numru kemm jista’ jkun limitat ta’ membri tat-tim inkarigat bl-investigazzjoni, fil-preżenza (virtwali jew fiżika) ta’ numru ekwivalenti ta’ avukati ta’ Facebook Ireland. Il-membri tat-tim inkarigat bl-investigazzjoni għandhom jeżaminaw u jagħżlu d-dokumenti inkwistjoni, filwaqt li jagħtu l-possibbiltà lill-avukati ta’ Facebook Ireland li jikkummentaw dwarhom qabel ma d-dokumenti meqjusa rilevanti jiġu inklużi fil-fajl. F’każ ta’ nuqqas ta’ qbil fuq il-klassifikazzjoni ta’ dokument, l-avukati ta’ Facebook Ireland għandhom id-dritt li jispjegaw ir-raġunijiet għan-nuqqas ta’ qbil tagħhom. F’każ ta’ nuqqas ta’ qbil persistenti, Facebook Ireland tista’ tibda proċedura ta’ arbitraġġ quddiem id-Direttur tal-Informazzjoni, tal-Komunikazzjoni u tal-Mezzi tal-Komunikazzjoni tad-Direttorat Ġenerali “Kompetizzjoni” tal-Kummissjoni.
3)
Il-kumplament tat-talba għal miżuri provviżorji huwa miċħud.
4)
Id-digriet tal‑24 ta’ Lulju 2020, Facebook Ireland vs Il‑Kummissjoni (T‑451/20 R), huwa rrevokat.
5)
L-ispejjeż huma rriżervati.